NETFLIXOVA DOKUMENTARNA SERIJA
SEPP BLATTER IZABRAN ZA PREDSJEDNIKA FIFA-E 8. LIPNJA 1998.
Sad kad imate novoga predsjednika,
najveća mi je želja ujediniti obitelj.
Bila je to predizborna kampanja u kojoj smo se, katkad,
igrali…
s onim s čime se i jesmo i nismo smjeli igrati.
Znate, katkad na terenu nekoga udarimo, povučemo za dres.
Ne bih rekao da rušimo s leđa
jer to više nije dopušteno.
No važnije je da sada podržimo jedinstvo nogometa.
Velika nogometna obitelj, FIFA, naprijed korača jedinstvena.
To mi je cilj. To je sve. Hvala lijepa.
Ne znam trebam li reći…
doviđenja
ili zbogom.
A onda sam iznenada postao predsjednik.
I onda sam shvatio kakvu moć…
Zahvaljujući tebi i s tobom, naučio sam biti strpljiv.
Naučio sam što je ujedinjenje.
Ali me…
i mene je pomalo iznenadila moć koju sam dobio.
Doviđenja, ali i zbogom. Hvala.
A POBJEDNIK JE…
PARIZ, FRANCUSKA, DVA DANA NAKON IZBORA
FIFA-INO SVJETSKO PRVENSTVO 1998.
FIFA je jako moćna jer ima Svjetsko prvenstvo.
Zemlje daju sve od sebe da budu domaćini Svjetskog prvenstva.
To unapređuje imidž te zemlje,
što ne možete postići ni s čim drugim.
Svjetsko prvenstvo jedini je događaj na svijetu
koji se prenosi u većini zemalja.
Mislim da ništa drugo ne može
dovesti milijun ljudi na ulicu.
Svjetsko je prvenstvo najbolji način da FIFA zaradi.
Zbog utjecaja najvećeg nogometnog događaja
diljem svijeta svake četiri godine,
FIFA i predsjednik FIFA-e dobivaju stvarnu moć
i toliko utjecaja na zemlje.
Ali ta je moć kušnja za korupciju.
Počeo sam razvijati ideju Joãoa Havelangea.
Rekao je da nogomet neće bit samo za Europu i Južnu Ameriku,
nego za cijeli svijet.
Kad sam izabran,
započeo sam misiju.
FIFA se 1998. predstavila kao činitelj dobra diljem svijeta.
Provodila je razvojne programe diljem svijeta.
Bila je veliko svjetsko nogometno tijelo
u kojem su sudjelovale gotovo sve zemlje na svijetu.
Bilo je to poput nogometnog UN-a.
Tada je počeo Program gol.
Projekt gol bio je ideja, inicijativa predsjednika Blattera.
Takozvani Projekt gol,
koji je projekt izrađen po mjeri
i koji će ići izravno do korijena
onih nacionalnih saveza kojima uistinu treba pomoć.
Prva je zamisao bila da svaka zemlja ima nacionalno sjedište.
A onda je bilo…
proračun za projekt iznosio je 400 000 dolara.
Radilo se o stadionima.
Radilo se o umjetnoj travi. O obrazovnom programu.
Platini je Program gol
smatrao nečim krasnim jer je mogao dijeliti novac.
Za njega je to bila nogometna politika o kojoj je sanjao.
Nakon svega što se događalo iza kulisa,
o tim manje bajnim i sumnjivim postupcima
Platini nije htio slušati.
Mnogo je priča o tome da su novac dobivali savezi,
ali nisu gradili što je dogovoreno
i taj je novac možda nestao.
Ova je zgrada trebala biti središte nogometnih aktivnosti u Keniji.
Ove kokoši ulaze
u glavnu konferencijsku dvoranu
s kuhinjom u kojoj sada žive.
To je jedan od projekata koje je financirala FIFA,
u iznosu od 35 milijuna šilinga.
Ova je tišina itekako glasna.
Korupcija se širi kad imate posla sa siromašnim zemljama
i kad ljudi ne mogu spajati kraj s krajem.
Nažalost,
FIFA nije tražila izvješća ni dokaze,
što je značilo da nitko nije znao što se dogodilo s novcem.
Kad se FIFA počela opisivati kao banka,
a bila je banka, FIFA je na neki način bila banka za saveze,
bilo je jasno da će biti problema.
Ovo bi trebala biti srž FIFA-e,
a moramo priznati da sport dobiva na popularnosti
te da postaje mnogo unosniji.
Postoji nasljeđe razvoja iz Blatterova predsjedništva.
Ta je obećanja dao,
a zbog kojih je dobio glasove na izborima za predsjednika FIFA-e.
Koliko igrača dolazi s afričkog kontinenta?
Koliko igrača s Kariba?
Koliko igrača iz Azije?
Tako morate gledati budućnost nogometa.
Budućnost nogometa mora ostati veliki izraz nade
za mlade diljem svijeta.
Tada je dobio snažnu bazu zemalja koje su govorile:
„Znamo da mu možemo vjerovati.”
Tu je i cinično mišljenje da je to politička organizacija
i da možete biti sigurni da dok god ima novca,
bit će i glasova.
Neće samo sudionici Svjetskog prvenstva
imati koristi od ovog natjecanja,
već će to izravno utjecati na cijelu FIFA-inu obitelj
u vidu razvojnih programa,
vraćanja vama, nacionalnim savezima,
kao i vama, konfederacijama.
ZÜRICH, ŠVICARSKA, 2001.
U prvome mandatu Seppa Blattera
dogodio se jedan od najvećih problema,
a posrijedi je kolaps
International Sport and Leisurea, ISL-a, 2001. godine.
Tvrtka koju je prvobitno osnovao Adidasov vlasnik Horst Dassler
radi otkupa marketinška prava,
televizijskih i sponzorskih prava
te prodaje diljem svijeta, doživjela je financijski kolaps.
FIFA je sve izgubila.
Izgubili su banku. ISL je bio banka.
Kad je novac presušio, nije bilo brzog lijeka.
Ostao je golem nered,
a to je nered koji ima i gospodarske i političke posljedice za FIFA-u.
FIFA je ovisila o ISL-u da dobiva novac koji je trebala
kako bi nahranila sva gladna usta.
I odjednom je došlo do hitne financijske krize.
I mora to vrlo brzo popraviti.
Najmoćniji čovjek svjetskog nogometa mora se boriti za posao. Sepp Blatter…
Seppa Blattera čeka niz pitanja
koja su više optužbe o njegovoj prosudbi,
čak i njegovu poštenju, u poslovanju s tvrtkom ISL.
Blatter se htio sakriti
i mogli su to skrivati neko vrijeme.
Onda se zakotrljala lavina protiv FIFA-e.
Michel Zen-Ruffinen bio je švicarski odvjetnik,
a kad je Blatter pobijedio na izborima '98. godine,
promaknuo je Zen-Ruffinena u glavnog tajnika FIFA-e.
No 2002. godine
počeo je postavljati pitanja.
Sastavio je dokument
za koji je tvrdio da dokazuje loše upravljanje
tijekom Blatterova mandata.
Sjećam kako smo se suprotstavili Blatteru.
Posebno, kao u Fellinijevu filmu.
Nevjerojatno.
Utvrdili smo mnogo problema.
Lažne računovodstvene postupke,
sukobe interesa.
Također pokazuju i da bi unutar organizacije moglo biti korupcije.
Zen-Ruffinen sastavlja koaliciju članova Odbora
koji će tražiti financijsku odgovornost
i zahtijevati od Blattera da to riješi ili odstupi.
Vjerujemo da je predsjednik FIFA-e, Blatter, prekoračio ovlasti.
Želim da ljudi znaju da su FIFA-ine financije u golemu problemu.
Čini se da nitko to ne shvaća ozbiljno.
Podnijeli su kaznenu prijavu,
ali zanijekao je sve optužbe.
Nisam počinio ništa
što bi sud smatrao kaznenim djelom.
Nisam prekršio FIFA-in statut.
Nisam se ogriješio o svoju savjest.
To je političko pitanje,
a prijateljstvo je važnije.
Htio bih dati riječ g. Chucku Blazeru.
Iskreno, pomalo sam iznenađen
da je predsjednik Odbora za unutarnju reviziju
ušao u prepuno kazalište i povikao: „Požar!”
Požara nema.
Pretpostavljam, predsjedniče,
da bi sva ova buka trebala služiti vama na čast
zbog dosad obavljena posla
koji je sada prebačen u ovu polariziranu političku kampanju
u proteklih nekoliko mjeseci.
Kad to vidite,
shvatite da oni koji zastupaju nacionalne saveze
na FIFA-inu kongresu, ne znaju ništa o financijama.
Blatter je mogao izaći na pozornicu i članovima FIFA-e reći
da nema nikakvih novčanih problema
jer je on imao novca u džepu.
Ali zapravo je prodavao buduća natjecanja
kako bi to pokazao.
Vrlo je uvjerljiv, šarmantan.
Da je to bila privatna tvrtka, bankrotirala bi.
Ništa se nije dogodilo. Bilo je poput blagog ljetnog povjetarca.
Blatter je 2002. opet imao protukandidata.
Ovaj put Europljani podržavaju Issu Hayatoua.
-Bonjour, g. Hayatou. -Bonjour.
Iz Kameruna je.
Misle da će donijeti glasove
afričkih zemalja i zemalja izvan Europe.
Izgubili su '98.
Sad vide još jednu priliku da izaberu nekoga umjesto Blattera.
To je poput utakmice.
Moraš naučiti pobjeđivati i gubiti,
ali nadam se da ću pobijediti.
Strategija ubacivanja Hayatoua zanimljiva je jer misle
da Afrikanac može izbaciti Švicarca. Da je netko kime mogu upravljati.
Uvijek je teško pobijediti aktualnog predsjednika.
Gotovo je nemoguće.
FIFA-in je predsjednik prejak, a dvorište mu je golemo.
Kandidat izabran za predsjednika FIFA-e za sljedeći mandat
jest g. Joseph S. Blatter.
Lako je odnio pobjedu na izborima,
a zatim se osvetio Zen-Ruffinenu.
A što se tiče glavnog tajnika,
on neće biti odgovoran za FIFA-u.
Neka ostane gdje jest.
A sada…
Michel Zen-Ruffinen,
zemljak kojega sam ja doveo,
zaista sa zadovoljstvom.
A onda sam ga se morao riješiti.
Evo ga! Jučer sam se nadao demokraciji,
no, nažalost, danas vi, članovi kongresa, kao ni mi na podiju, nismo je dočekali.
Mnogi kažu da je Zen-Ruffinen FIFA-ina elita,
da mu je stalo do moći i utjecaja kao svima.
Nije bio kao svi ostali. To je jednostavno netočno.
Gledam komunikacije
u kojima se želi postići odgovornost,
a to nisam vidio nigdje drugdje.
Nešto je ipak drukčije u tome što je pokušao učiniti.
Nadajmo se da ima nade za FIFA-u
jer je ovaj kongres pokazao
da je organizacija u jako lošem stanju.
-Hvala. -Dobro? Hvala.
Dragi prijatelji…
Doista je…
Blatter je prošao nevjerojatne izazove.
Preživio je raspad ISL-a
i prošao je ključnu bitku koju su protiv njega
vodili ljudi iz Izvršnog odbora
i njegov glavni tajnik.
Primam na znanje vaše duboko povjerenje.
Vaše duboko povjerenje u FIFA-u i mene!
Kad je dobio takvu bitku,
nije bilo druge doli da ostane predsjednik FIFA-e,
gotovo poput kralja.
Surađujmo
i zaboravimo što se dogodilo proteklih mjeseci. Hvala!
Nogomet svake zemlje ima nogometni savez
te su svi članovi kontinentalne federacije,
koja se zove konfederacija.
Svaka od tih konfederacija bira nekoliko članova
koji će sjediti za stolom u upravnome tijelu FIFA-e.
Zvalo se Izvršni odbor i imalo je 24 člana.
Povremeno bi se sastajali nekoliko puta godišnje
kako bi donosili odluke na visokoj razini.
Taj ključni politički događaj,
glasovanje za domaćina Svjetskog prvenstva,
tu je odluku donosio Izvršni odbor.
To je doista bila najmoćnija nogometna institucija
jer je zapravo bila vrh piramide.
U nekim mi se trenucima činilo da je izvršni direktor FIFA-e,
predsjednik koji je sve okupio,
praktički bio svjetska sila. Da.
Izvršni odbor nije najgostoljubivije mjesto na svijetu.
To je hrpa ljudi željnih moći
koji su spremni i voljni prvom prilikom jedan drugomu zabiti nož u leđa.
Nije bilo razgovora o nogometu.
Samo razgovori o borbi. Znate.
Borba za borbu.
Ti su se ljudi pokazali kao djeca.
Njihove gluposti nemaju granice.
Mislim da je većina ljudi ondje bila iz sumnjivih razloga.
Većina tih ljudi bavila se sportom jer su ga smatrali poslom,
obiteljskim, na kojem mogu zaraditi.
Jack Warner bio je idealan jer je Jack Warner bio savršen političar
koji je itekako znao usrećiti ljude
i dobiti što je htio, što je u konačnici bila sve veća moć.
U to je vrijeme Jack Warner napredovao
na vrlo visok položaj u međunarodnom nogometu.
Nitko drugi nije imao takvu moć i autoritet kao on.
Rekao mi je:
„Pogledaš li sastav FIFA-ine izvršne uprave,
shvatit ćeš da sam najiskusnija osoba
u FIFA-inu Odboru.
Ali postoje problemi.
Moja zemlja, Trinidad, jedina je zemlja
među ostalim članovima uprave koja nije bila na Svjetskom prvenstvu.”
Cijeli život to je moj san.
Sve je usmjereno na kvalifikacije za Svjetsko prvenstvo.
Nijedna zemlja nije tako željna, odvažna i odlučna da uspije
u kvalifikacijama na Prvenstvo kao mi.
Uskoro ćemo to ostvariti.
Čuo se posljednji zvižduk.
Trinidad i Tobago stigao je do obećane zemlje.
Bit će u Njemačkoj 2006. godine.
Dennis Lawrence, sjajan udarac glavom.
Kad se osvrnemo na Svjetsko prvenstvo, čak i kad sad govorim o tome,
nismo razgovarali o Liverpoolu i Manchester Unitedu.
Nego o igranju za Trinidad na Svjetskom prvenstvu.
To je bila glavna rasprava. To je vrhunac svakog igrača.
Kad se začuo posljednji zvižduk u Bahreinu, potpuno sam se slomio.
Nisam se mogao obuzdati.
Ali kažem vam, osvijetlit ćemo Njemačku
kao nijedna zemlja dosad.
Dajemo sve za svoju zemlju.
Kvalifikacije za Prvenstvo bile su naš život.
Dobili smo tu priliku jer smo se žrtvovali.
Igrao sam u sretnom razdoblju za Trinidad i Tobago
zbog Jacka Warnera.
Bio je sve u nogometu Trinidada i Tobaga.
Bio je srž karipskog nogometa.
Sve su odluke o Karibima donosili u Trinidadu,
u Jackovu uredu,
a on je bio središte nogometne moći u ovome dijelu svijeta.
Ta aura, karizma koja ga okružuje
meni kao mladom nogometašu bila je nestvarna.
Jack je dugo donosio sve odluke povezane s našim nogometom.
Htio je utjecati na tuđe karijere.
Vidjeli smo ga samo kao čovjeka koji nam pokušava pomoći.
Kad smo se plasirali na Svjetsko prvenstvo,
počeli smo razgovarati o tome što slijedi.
Koliko se igračima plaća po utakmici?
Što se događa? Što da rade?
A bonus za kvalifikacije? Što je to?
Odlučili smo sazvati sastanak s g. Warnerom.
Imali smo i popis zahtjeva.
Prvo smo se odlučili za podjelu 70:30
komercijalnih prihoda od Svjetskog prvenstva.
„Ne možemo toliko tražiti.”
Nitko nam neće dati 30 %. To je smiješno.
Jack je rekao: „Nema problema.”
Pa smo se svi pogledali u nevjerici.
Očekivali smo nekakav otpor.
Prešli smo na sljedeću točku, a to je bio kvalifikacijski bonus
koji je FIFA davala za kvalifikacije na Prvenstvo.
Tada su počeli problemi.
Uzrujavao se u raspravama,
ali htjeli smo da bude 50:50 i on je na to pristao.
Otišli smo na sastanak s najmoćnijim čovjekom nogometa
i naveli ga da se složi s nama. Pobijedili smo.
To je bio naš najradosniji razgovor
o financijama.
Nakon toga
sve je krenulo nizbrdo.
Trinidad i Tobago, koliko se mogu izdići
prije najvažnije utakmice u životu?
Tko zna?
Možda bude top, možda flop. Možda bude najbolji dan
u kratkoj povijesti karipskog nogometa.
Izlazak iz tunela, stajanje u vrsti, slušanje himne,
bio je to moj najponosniji trenutak u sportu.
Da mogu pjevati državnu himnu
na najvećoj pozornici
i nekako sam vidio svoje roditelje na tribinama,
svog tatu i njihove osjećaje.
Sve poslije nije bilo važno.
Takav je osjećaj kad stojite na terenu i sudjelujete na Svjetskom prvenstvu.
Mnogi od nas dugo su surađivali s g. Warnerom.
Ako smo ga vidjeli, rekao bi: „Da, izvrsna igra. Bili ste dobri.”
Ali onda je netko rekao:
„Sjećate se tablice o kojoj smo razgovarali?
Što se događa s time?”
Proračunska tablica koja nam pokazuje prihod,
komercijalnu zaradu koju trebamo dobiti.
Primijetio sam odbitke za smještaj u Austriji,
za smještaj u Njemačkoj
kao i zrakoplovne karte koje su nam odbijali od prihoda.
„Ovo je iznos koji ide vama, oko 800 američkih dolara.”
Bio sam ljut.
Sve povjerenje i vjera koje smo imali u g. Warnera
otišli su u vjetar.
Kako se usuđuješ oduzeti nam jedini trenutak veselja
igranja na najvećem sportskom natjecanju?
Činilo se kao da nam je time sve oteto.
Da.
Nakon Svjetskog prvenstva, sjećam se trenera,
nazvao me i rekao: „Vidim da ti dobro ide u klubu.
Da si barem u mojoj momčadi.”
Rekao je: „Ne smijem te pozvati.
Na crnoj si listi.
Ne smijemo zvati dečke koji su umiješani u spor oko bonusa.”
Tad sam shvatio da smo kažnjeni
jer smo tražili istinu.
Naposljetku, vlada se nagodila,
nekih osam godina poslije.
To je postala prevelika sramota.
Ponudili su nam da se nagodimo, pa smo se nagodili.
DRŽAVA PLAĆA 1,3 MILIJUNA DOLARA NOGOMETAŠIMA
Još ima 100 milijuna TT dolara, što je oko 15 milijuna američkih dolara,
koji su netragom nestali.
Jack nikad nije morao objasniti gdje je taj novac završio.
I zato što ne možemo točno znati
što je učinio, a što nije,
nađete se u situaciji
da mutne vode prošlosti
kanalizacijom utječu
u sadašnju situaciju.
Međunarodni mediji i publika uzbuđeni su.
Eno g. Mandele.
G. Nelson Mandela, slobodan čovjek,
čini prve korake u novoj Južnoj Africi.
Demokracija i sloboda za sve jedini su put do mira.
Blatter je mnogima svašta obećao.
Često je spominjao, bude li izabran za predsjednika FIFA-e,
da će dati sve od sebe da Svjetsko prvenstvo dovede u Afriku.
Podržao bi to na neki način.
Vratimo li se na povijest Havelangeove kandidature za FIFA-u,
koji je naglašavao aparthejd,
i onda vidimo kraj aparthejda
i vidimo kako Nelson Mandela postaje važan svjetski lik
i simbol pobjede nad ugnjetavanjem
te ravnopravnijega svijeta,
FIFA želi to iskoristiti.
Mogu reći da sam se u FIFA-i
snažno suprotstavio
aparthejdu u Južnoj Africi.
Kad je Mandela izabran za predsjednika,
otišao sam u Johannesburg
i čestitao mu u ime svjetskog nogometa.
G. Mandela.
Hvala. Hvala lijepa.
Jedina osoba koju neću zaboraviti
je Nelson Mandela.
Nelson Mandela, kad govorim o njemu,
uvijek me preplave osjećaji.
Jer kad sam ga upoznao,
tada sam bio glavni tajnik,
pogledao me
i zagrlio me.
Ja…
I rekao je: „Zovi me Madiba.”
Mislim da se Blatter zamišlja kao mirotvorac.
Misli da će postati važna svjetska ličnost,
mimo nogometa,
kao neka vrsta međunarodnog diplomata, dovođenjem Prvenstva u Afriku.
Od prvog dana Blatter želi da se Prvenstvo održi u JAR-u.
Od prvog je dana prijatelj Afrike.
Od prvog dana podupire sve male zemlje.
A 2002. pozvali su me da se pridružim FIFA-i.
Pitaju me: „Trebamo još novca.
Morate napraviti novi komercijalni program
i dajemo vam tri godine
da obnovite komercijalnu strukturu FIFA-e za sljedeće Svjetsko prvenstvo.”
Kad je počeo idući krug natječaja za domaćina,
JAR ga pokušava opet dobiti, kao i Maroko.
Te dvije zemlje
međusobno se bore da ga dobiju.
Maroko se trudio.
Dovezu Blazera i Warnera, među ostalima, u Maroko i dočekaju kao kraljeve.
Razmazili su ih.
Južnoafrička republika htjela je domaćinstvo
i ispostavilo se da su bili voljni skupo platiti da dobiju domaćinstvo.
Međunarodna utakmica koja se igra u bilo kojoj zemlji
donosi goleme prednosti.
Južna Afrika sad je dio globalnog svijeta.
S Nelsonom Mandelom sastali smo se u Južnoj Africi
u sklopu naše turneje za domaćina Svjetskog prvenstva.
Prvo smo posjetili Maroko,
zatim Egipat, gdje su nam prostrli crveni tepih.
Onda odemo u Južnu Afriku i Mandela je ondje.
Nevjerojatno ljubazan i drag
s aurom koja ga je okruživala gotovo kao zaštitno polje.
Osjećala se njegova prisutnost.
Pa bismo s njim doručkovali i večerali, a on bi čavrljao.
A onda je uslijedilo zloglasno putovanje u Trinidad
22-satnim letom s njim.
Na naslovnici bloga Chucka Blazera bio je Chuck s prijateljem N. Mandelom
u avionu za Trinidad.
U biti imamo jednog od najvećih ljudi
u povijesti, Nelsona Mandelu,
s nečasnim Chuckom.
Nelson Mandela večeras dolazi u Trinidad i Tobago
radi dvodnevnog povijesnog posjeta.
Došao je i predsjednik FIFA-e, Sepp Blatter,
te su on i predsjednik CONCACAF-a, Jack Warner, čekali Mandelu.
Onda smo došli u Trinidad i izveli su nas na pozornicu,
a Mandela je bio bolestan. Bio je umoran.
Izveli su ga, posjeli na stolicu i paradirali oko njega,
plesali i pjevali.
Jack Warner imao je svoja tri glasa
u FIFA-inu glasovanju za domaćina Svjetskog prvenstva.
Tako da se sve svodilo na odnose s javnošću,
za koje će sve lovorike pobrati Jack Warner.
Ja nemam ego.
Doveo sam ih ovamo
kako bi ljudi imali priliku vidjeti svjetske vođe,
što je za mene životna prilika.
Htio je pokazati koliko je moćan,
a to je bio jedan od načina da dokaže da je šef.
Tek kad sam došla, zapitala sam se: „Zašto ovo radi?
Jako je bolestan čovjek. Ne možeš to raditi nekom tako starom i bolesnom.”
FIFA-INO SVJETSKO PRVENSTVO 2010. OBJAVA DOMAĆINA
Svi koji žele Prvenstvo
moraju se držati pravila člana Izvršnog odbora.
To nije problem zemlje
jer ne mogu drukčije. Moraju dati što se od njih traži.
Jack Warner mogao je što je htio.
Za jutrošnji sastanak Izvršnog odbora
golemo je postignuće da možemo reći:
„Da, ponosimo se.
Ponosimo se Afrikom.”
Otkrivam to zajedno s vama.
FIFA-ino Svjetsko prvenstvo 2010. godine
održat će se…
JUŽNA AFRIKA
Simbolika Prvenstva u JAR-u bila je itekako snažna.
Bilo je vrlo očito, dok se turnir održavao,
da je aparthejd završio
i nova Južna Afrika nakon aparthejda mogla se pokazati u najboljem svjetlu.
Tako su to prodavali.
Ova borba traje sedam godina.
Ono što ćemo učiniti, što moramo učiniti,
jest da ispunimo FIFA-ino obećanje
da će ovo biti izvrsno Svjetsko prvenstvo.
Moramo se pobrinuti da to doista bude izvrsno Svjetsko prvenstvo.
To područje nogometa postalo je strast.
Kao da ljudima daješ opijum,
puše i sretni su nekoliko trenutaka.
A kad se probude: „Aha”…
Spoznaju svoje probleme.
To je neka vrsta iscjelitelja
za dubinske probleme.
Dobra lopta. To je Tshabalala!
Gol, Bafana Bafana!
Gol za Južnu Afriku!
Godine 2004. Svjetsko prvenstvo dobila je Južna Afrika.
Kad sam prvi put čuo za tu isplatu,
koju je Južna Afrika platila CFU-u i Jacku Warneru
tri godine poslije, 2007. ili 2008.
Južnoafrička republika pregovarala je za tri glasa
kojima je Warner mogao upravljati: njegov, Blazerov,
i onaj trećeg zastupnika CONCACAF-a.
Rekli su da će taj novac dati
afričkoj dijaspori na Karibima.
Jack Warner vršio je golem pritisak
da se ta sredstva isplate. Došao je Blatteru, a Blatter k meni.
Dokumenti su prošli FIFA-u,
a kojima je odobrena isplata na račune pod kontrolom Jacka Warnera
u iznosu od 10 milijuna dolara.
Uzeo je novac.
Trebao je dati 10 % Chucku Blazeru.
JAR je ponudio deset milijuna,
od čega je milijun trebao dobiti Chuck.
Tad sam doznala i rekla: „Šališ se.
Jack Warner dobiva devet, a ti milijun.
Što drugi dobivaju? Koliko novca ima Južna Afrika?
I to se zbilja tako radi?”
Kad znate osobu koja ima naviku primati mito…
Sad znamo da je nestalo i tih deset milijuna dolara.
To je činjenica.
Drugi članovi Izvršnog odbora znali su što Jack Warner radi.
Nisu ga spriječili.
Tako su razmišljali.
Vjeruju da mogu sve i da nemamo ograničenja.
Misle da smiju zarađivati na Svjetskom prvenstvu.
Čini se da nije upitno
da je novac isplaćen Jacku Warneru za afričku dijasporu,
za Afrikance koji su odvedeni
iz Afrike, izvorno ropstvom,
i mnoge ljude koji žive u prilično siromašnim okolnostima.
Teško da postoji opravdaniji cilj na Zemlji.
Činjenica je da s tih 10 milijuna dolara nije ostavljeno nikakvo nasljeđe.
U Južnoj Africi pokušali su se ograditi od krivnje.
Stoga želimo kategorički poreći
da su naše zemlja i vlada podmitile bilo koga da osiguraju prava
za Svjetsko prvenstvo u nogometu 2010.
Odmah smo odbacili optužbe…
To je bila mrlja za njih kad govorimo o valjanosti kandidature.
Zaslužili su biti domaćini Svjetskog prvenstva.
Ali nisu zaslužili sve ostalo.
To je problem FIFA-e.
Ako je najviše tijelo korumpirano,
nije problem u ljudima koji se kandidiraju.
Problem je u ljudima koji o tome odlučuju.
Sjećam se da je u najboljim vremenima nakon Svjetskog prvenstva u JAR-u
to bio veliki početak.
Moj prethodnik jednog mi je dana rekao:
„Seppe, sad si stvorio čudovište.”
Tada mu ne bih vjerovao.
Ali gledajući unatrag, rekao bih da je imao pravo.
FIFA-IN KONGRES AUSTRALIJA 2008.
Morate shvatiti
da kad ste dio kulture,
to je životni stil.
FIFA-ina kultura bila je životni stil.
To je bila skupina ljudi koji su smatrali
da nikomu ne odgovaraju.
Predsjedniče, imate riječ.
Ovo natjecanje, FIFA-ino Svjetsko prvenstvo,
najveći je sportski događaj na svijetu.
Ako postojiš sa svim tim novcem, moći,
smatraš
da ti se nitko neće miješati u to što radiš.
Toliko kandidata želi Svjetsko prvenstvo u nogometu 2018.
Sjedinjene Američke Države,
Engleska,
Rusija, Katar…
Svi su sustavi namješteni tako
da postaneš nedodirljiv.
Stoga predlažem
da otvorimo natječaj
za Svjetsko nogometno prvenstvo 2018. i 2022. godine.
Ali zajedno,
i onda FIFA-in Izvršni odbor može donijeti najbolju odluku.
Odluka se temeljila na tržištu televizijskih prava.
Kada donosite odluku o Svjetskom prvenstvu A i B,
koje će se održati četiri godine poslije, oba turnira možete prodati u paketu.
To donosi više prihoda.
Je li odluka o dvama prvenstvima bila pogrešna?
Komercijalno gledano, mislim da nije, ali s obzirom na korupciju,
a to je bilo važno pitanje, možda.
LISTOPAD 2010. DVA MJESECA PRIJE GLASOVANJA
Uoči odluke za 2010. godinu
trebala su biti 24 člana Odbora, ali samo su 22 glasovala.
Nogometno upravno tijelo, FIFA,
suspendiralo je dvojicu članova Izvršnog odbora.
To je rezultat navoda da su nigerijski i tahićanski delegati
pokušali prodati glasove tijekom natječaja.
Neće više sudjelovati
u odlukama o domaćinstvu Svjetskog prvenstva 2018. i 2022.
Te su priče stalno pristizale.
Mislim da ih FIFA nije očekivala
i mislim da ih nije znala riješiti.
Imamo strukturu, Etičko povjerenstvo,
koje je od prvog dana imenovano za nadgledanje natječaja.
Etičko povjerenstvo nije samo nadziralo, nego je i donosilo odluke.
Neki su članovi suspendirani,
ali ljudi su tako glupi.
Suludo je koliko su ljudi glupi.
Ljudi koji su bili na tako moćnom položaju u FIFA-i
daju nešto ni za što.
Ali to je tako ljudski. Tako je jeftino i ljudski.
Odluka o spajanju dvaju Svjetskih prvenstava,
smatram da nije bila ispravna.
Ali sad smo u situaciji da moramo nastaviti.
ZÜRICH, ŠVICARSKA
Političari, kraljevi i nogometni kraljevi.
Zaštitno lice engleske ponude želi očarati Zürich.
Naposljetku je odlučeno da će 2018. dobiti europska država,
a da će turnir 2022. ugostiti zemlja u drugom kraju svijeta.
Velika zahvala princu Williamu koji se toliko trudi,
kao i Davidu Beckhamu i cijelom timu.
Izvrsna ponuda. Moramo uvjeriti ljude
da možemo obaviti sjajan posao.
U Engleskoj smo imali nevjerojatnu potporu zajednice,
stadione i nogomet najvišeg standarda…
Mislim da možemo vjerovati svakom članu. Na kraju krajeva, oni su iz nogometa.
I htjet će domaćinstvo Svjetskog prvenstva
dati zemlji koja će ga moći najbolje organizirati.
Tu je bila i Rusija.
Ali ceste i državni prometni sustav
nisu bili za Svjetsko prvenstvo.
Sjećam se da je predsjednik Putin obećao to poboljšati.
Predsjedniče, koliko ste uvjereni da ćete dovesti Prvenstvo u SAD?
Za 2022. godinu SAD nam je predstavio najbolje stadione,
najbolju infrastrukturu i hotele. Sve je bilo vrhunsko.
Održat ćemo najbolju prezentaciju.
Mislim da bi to bilo dobro za FIFA-u i za sport diljem svijeta.
Sigurno smo mislili, pogledamo li 2018. godinu,
da je Engleska imala daleko najbolju kandidaturu.
Pogledamo li 2022. godinu,
najbolju je kandidaturu očigledno imao SAD.
Nadam se da ću vas imati priliku pozdraviti 2022. godine.
Nema šanse da će ijedan drugi kandidat
ispuniti sva ta očekivanja.
Svjetsko prvenstvo u Kataru pružilo bi nenadmašne komercijalne prilike.
Očekivali smo tešku bitku. Znali smo da je SAD
vodeći kandidat.
Prepoznali smo to.
OBJAVA DOMAĆINA
Izvršni odbor FIFA-e pokrenuo je glasovanje prije nekoliko minuta.
Predsjednik će objaviti rezultate glasovanja.
Dodjela domaćinstva
nipošto nije smjela biti ekskluzivna odluka Izvršnog odbora
jer su zloupotrebljavali svoju moć do maksimuma.
Dame i gospodo, dragi prijatelji, ljubitelji nogometa diljem svijeta…
Ako nemaš nikakvu upravu, ako nemaš kontrolu i nadzor,
ako nitko ne provjerava što radiš
i ne moraš to nikomu pravdati,
radiš što hoćeš.
Svjetsko nogometno prvenstvo 2018. godine,
dame i gospodo, bit će organizirano u Rusiji.
Svi smo bili cinični kad je posrijedi motivacija.
Je li tim ljudima stalo do igre?
Ili im je do igre stalo
samo u kontekstu koliko se oni mogu od nje okoristiti?
A sada, dame i gospodo,
pobjednik u organiziranju FIFA-ina Svjetskog prvenstva '22. godine
jest Katar!
Kad je Sepp izvadio papir, uzdah šoka!
Sjećam se da me Chuck gledao. Bio je shrvan.
Najprije sam pogledao ulijevo.
Izrazi neizmjerna razočaranja na njihovim licima.
Nisam bio šokiran,
ali bio sam strašno razočaran i ljutit.
Blatter nije bio sklon Kataru. Sjećam se. Bio sam s njim na pozornici.
Udario me u bok i rekao: „Nasmiješi se.”
To mu je bio poraz
i znao je da će ta odluka FIFA-i donijeti mnogo kritika.
Rekao sam Seppu:
„Slušaj, u nevolji smo.”
I očito, bum!
Prijevod titlova: Željko Radić